গভীর মনোযোগ ও বিস্তারিত পর্যবেক্ষণের জন্য কাগজে পড়াটা বেশি কার্যকর। কারণ কাগজে একটি নির্দিষ্ট স্থানে খবরটি থাকে। খবরটির সঙ্গে খবরটির কোন কোন তথ্য কাগজের কোন কোন অংশে ছিল তার একটি চিত্রও স্মৃতিবদ্ধ হয়ে থাকে। পরে মনে করতে গেলে এই স্মৃতি তথ্যগুলোকে স্পষ্ট করে তুলতে সহায়তা করে। কিন্তু স্ক্রিনে কিছু পড়তে গেলে তা স্ক্রল করে পড়তে হয়। এর নির্দিষ্ট অবস্থান আমরা বুঝতে পারি না। তাই এর ছবি স্মৃতিঘরে ঠাঁই পায় না। স্ক্রিনে কিছু পড়া হলে কিছু সময় পর সহজেই তা ভুলে যাই আমরা। ওই পর্দাটার একটা ছবি শুধু মনে গেঁথে থাকে। তাই আপনি যতই প্রযুক্তিবান্ধব হোন, ছাপা কাগজের বই ও সংবাদপত্র পড়ার অভ্যাস ধরে রাখুন। এতে স্মৃতি ধরে রাখার চর্চা হয়ে যাবে। প্রযুক্তির সঙ্গে নিজের মস্তিষ্ককে ব্যবহার করুন। নয়তো আপনি হয়ে পড়বেন স্মৃতিশূন্য মানুষ।